Budaya Ukraina salamo invasi Ukraina dek Rusia

Rusia mulai mainvasi ka Ukraina pado 24 Februari 2022, dalam sabuah eskalasi gadang dari Parang Rusia-Ukraina nan dimulai pado tahun 2014. Iko marupokan sarangan militer tagadang di Eropa sajak Parang Dunia II. Salamo patampuran, banyak warisan budaya Ukraina nan dihancuan, rusak, atau taancam akibaik kahancuran laweh di kasaluruahan nagari. Pangancuan jo panjarahan nan disangajo tahadok labiah dari 500 situih warisan adat istiadat Ukraina ko dianggap sabagai kajahatan parang jo alah digambaran dek Mentri Kabudayaan Ukraina sabagai genosida budaya.

 Palinduangan hukum 
Sagalo bando adat istiadat mandapek palinduangan khusus di bawah hukum kamanusiaan internasional. Protokol patamo Konvesi Jenewa jo Konvensi Den Haag untuk Palinduangan Bando Budaya dalam Paristiwa Konflik Basinjato (kaduonyo maikek bagi Ukraina jo Rusia) malarang nagara-nagara pihak untuak manggunoan monumen basijarah guno mandukuang upayo militer urang-urang tu atau manjadiannyo sasaran tindakan bamusuahan atau mambaleh. Protokol kaduo Konvensi Den Haag hanyo maizinan sarangan tahadok bando adat istiadat dalam kasus “kabutuahan militer nan mandasak” katiko indak ado jalan lain nan layak. Sarangan tahadok warisan adat istiadat tagoloang kajahatan parang jo dapek dituntuik di Mahkamah Pidana Internasional.

 Rujuakan 

Kategori:Budaya Ukraina